20 อันดับกองทุนรวมผลตอบแทน 5 ปีต่อเนื่อง
ความต้องการของผู้ลงทุน เชื่อว่าทุกคนมีความต้องการลงทุนที่ให้ผลตอบแทนอย่างสม่ำเสมอ....ถ้าจะบอกว่าไม่ใช่ก็คงไม่มีใครเชื่อ “อมพระมาพูดก็ไม่เชื่อ” จุ๊ๆๆๆ
21 ม.ค. 2561

เส้นทางนักลงทุน
ความต้องการของผู้ลงทุน เชื่อว่าทุกคนมีความต้องการลงทุนที่ให้ผลตอบแทนอย่างสม่ำเสมอ….ถ้าจะบอกว่าไม่ใช่ก็คงไม่มีใครเชื่อ “อมพระมาพูดก็ไม่เชื่อ” จุ๊ๆๆๆ
เมื่อมีความต้องการจะลงทุน แต่ยังไม่รู้จะเริ่มต้นที่ไหนดี ทางเลือกในการลงทุนอย่างหนึ่งก็คือกองทุนรวม เพราะเป็นกองทุนที่มีมืออาชีพคอยช่วยบริหารกองทุนให้ เหมาะสำหรับมือใหม่ที่ยังไม่ค่อยแน่ใจว่าความรู้หรือความเชี่ยวชาญที่มีจะเพียงพอต่อการบริหารการลงทุนหรือไม่ อีกทั้งการซื้อกองทุนรวมยังให้สิทธิประโยชน์ทางด้านภาษีที่สามารถนำไปขอลดหย่อนได้อีกด้วย
นับได้ว่ากองทุนรวมเป็นทางเลือกในการออมและการลงทุนที่ไม่ควรมองข้าม!
ดังนั้นกลยุทธ์การลงทุนในวันนี้ ทาง “ข่าวหุ้นธุรกิจ” จะมาหาทางเลือกเพิ่มเติมสำหรับผู้ลงทุนที่ต้องการผลตอบแทนอย่างสม่ำเสมอด้วย 20 กองทุนรวม สามารถให้ผลตอบแทน 5 ปีติดต่อมาอย่างต่อเนื่อง (รวบรวมมาจากเว็บไซต์สมาคมบริษัทจัดการลงทุน)
สำหรับ 20 กองทุนรวมมีดังนี้ 1) กองทุนเปิดเค ไชน่า หุ้นทุน หรือ K-CHINA (2) กองทุนเปิด เค ยูเอสเอ หุ้นทุน หรือ K-USA (3) กองทุนเปิดซีไอเอ็มบี-พรินซิเพิล อิควิตี้ ดิวิเดนด์ อินคัม-ชนิดรับซื้อคืนหน่วย หรือ CIMB-PRINCIPAL iDIV-R (4) กองทุนเปิดเอ็มเอฟซี อินเตอร์เนชั่นแนล เรียลเอสเตท ฟันด์ หรือ I-REITs
(5) กองทุนเปิดภัทร หุ้นระยะยาวปันผล หรือ PHATRA LTFD (6) กองทุนเปิดไทยพาณิชย์หุ้นยูเอส หรือ SCBS&amp;P500 (7) กองทุนเปิดภัทร หุ้นทุนเพื่อการเลี้ยงชีพ หรือ PHATRA EQRMF (8) กองทุนเปิดแอสเซทพลัสเอสแอนด์พี 500 หรือ ASP-S&amp;P500 (9) กองทุนเปิด ทิสโก้ ยูเอส อิควิตี้ ฟันด์ หรือ TISCOUS (10) กองทุนเปิด วรรณ ยูเอส รีคอฟเวอรี่ ออพพอร์ทูนิตี้ ฟันด์ หรือ 1US-OPP
(11) กองทุนเปิดเค โกลบอล อิควิตี้ หรือ K-GLOBE (12) กองทุนรวมอสังหาริมทรัพย์มิลเลียนแนร์ หรือ MIPF (13) กองทุนเปิดเคแทม เวิลด์ ไฟแนนเชียล เซอร์วิส ฟันด์ หรือ KT-FINANCE (14) กองทุนเปิดเคแทม เวิลด์ พร็อพเพอร์ตี้ ฟันด์ หรือ KT-PROPERTY (15) กองทุนเปิดกรุงศรียูเอสอิควิตี้ หรือ KF-US (16) กองทุนเปิดธนชาต Low Beta หรือ T-LOWBETA
(17) กองทุนเปิด สตราทิจิค แอสเซ็ท อโลเคชั่น หรือ PHATRA SG-AA (18) กองทุนเปิดธนชาต Low Beta เพื่อการเลี้ยงชีพ หรือ T-LowBetaRMF (19) กองทุนเปิด เฟลกซิเบิ้ล คอร์ปอเรท หรือ FCF (20) กองทุนเปิด แมนูไลฟ์ สเตร็งค์ อเมริกันโกรท เอฟไอเอฟ หรือ MS-AMERICAN
ในส่วนตัวเลขผลตอบแทน % (คิดเป็นเปอร์เซ็นต์) ย้อนหลัง 5 ปี ดูจากตารางประกอบ
ดังนั้นหากจะเริ่มต้นลงทุนอาจเริ่มศึกษาจากกองทุนรวมก่อนเป็นอย่างแรกๆ ก็ได้ เพราะระยะยาวยังมีกองทุนรวมที่ให้ผลตอบแทนสม่ำเสมอ!!
…
